Publication: Magyar Közlöny
Issue: MK-1998-7 (Year: 1998, Number: 7)
Era: 1990-2004
Section: A szakképesítésről szóló 1993. évi LXXVI. törvény 5. §-a
Paragraph Index: 53

3. A munkaterület rövid, jellemző leírása A szülészeti-nőgyógyászati ultrahangdiagnosztikai szakasszisztens fekvőbeteg- és járóbeteg-szakellátás keretében, valamint magánrendelőben, orvosi felügyelet mellett szűrő és diagnosztikus szülészeti-nőgyógyászati ultrahangvizsgálatokat végez. A szülészeti-nőgyógyászati ultrahangdiagnosztikai szakasszisztens — a beteget tájékoztatja a vizsgálat menetéről, — a beteget kikérdezi adatairól, állapotáról és kórelőzményéről, — a diagnosztikus ultrahangvizsgálatokra a beteget előkészíti, — orvosi javallat alapján önállóan végez szülészeti-nőgyógyászati ultrahangvizsgálatokat, — ultrahangvizsgálatok során észleltekről véleményt ad a vizsgálatokért felelős orvos számára, — ultrahangvizsgálatokat megfelelően dokumentálja, valamint archiválja, és statisztikákat készít, — ultrahang-berendezéseket és egyéb kapcsolódó technikai segédeszközöket tisztán tartja, ellenőrzi, állagukat óvja, meghibásodásukat dokumentálja, — segédkezik a speciális szülészeti-nőgyógyászati invazív és kontrasztanyagos nőgyógyászati vizsgálatoknál, — higiénés előírásokat betartja és betartatja, — hatályos munkavédelmi előírásokat betartja és betartatja, — prevenciós feladatokat lát el, — egészségnevelő, tanító tevékenységet végez, — hivatásához szükséges kommunikációs készséggel rendelkezik, — munkáját hivatásként gyakorolja, betartva az egészségügyi szakma etikai normáit, — koordináló és szervezési feladatokat lát el.

Source: https://magyarkozlony.hu/hivatalos-lapok/71543a69b0f3f61a15f53b83288091c02882cb9c/dokumentumok/fb2752948c9bf46da58be4f322cc8db8f9666e1b/letoltes